Source: http://docplayer.fi/1931732-Solvenssi-ii-tyyppisen-vakavaraisuussaannoston-vaikutus-tyoelakeyhtion-sijoitustoimintaan.html
Timestamp: 2018-04-19 13:57:12+00:00
Document Index: 11635373

Matched Legal Cases: ['kko ', 'kko ', 'kko ', 'kko ', 'kko ', 'kko ', 'KKO ', 'KKO ', 'kko ', 'KKO ']

SOLVENSSI II -TYYPPISEN VAKAVARAISUUSSÄÄNNÖSTÖN VAIKUTUS TYÖELÄKEYHTIÖN SIJOITUSTOIMINTAAN - PDF
Download "SOLVENSSI II -TYYPPISEN VAKAVARAISUUSSÄÄNNÖSTÖN VAIKUTUS TYÖELÄKEYHTIÖN SIJOITUSTOIMINTAAN"
1 JYVÄSKYLÄN YLIOPISTO Kauppakorkeakoulu SOLVENSSI II -TYYPPISEN VAKAVARAISUUSSÄÄNNÖSTÖN VAIKUTUS TYÖELÄKEYHTIÖN SIJOITUSTOIMINTAAN Taloustieteen pro gradu -tutkielma Laatinut: Ilari Puranen Ohjaaja: Kari Heimonen
3 JYVÄSKYLÄN YLIOPISTON KAUPPAKORKEAKOULU Tekijä Ilari Puranen Työn nimi Solvenssi II tyyppisen vakavaraisuussäännöstön vaikutus työeläkeyhtiön sijoitustoimintaan Oppiaine Kansantaloustiede Aika heinäkuu 2011 Työn laji Pro gradu -tutkielma Sivumäärä Tiivistelmä Abstract Tässä tutkimuksessa verrataan Solvenssi II -tyyppisen vakavaraisuussäännöstön ja Suomen yksityisen sektorin työeläkejärjestelmän vakavaraisuussäännöstön eroja ja vaikutusta eläkelaitosten sijoitustoimintaan. Tutkimuksessa kehitetään myös uusi sijoitustuottomalli, joka laajentaa aiempia malleja huomioiden luottoriskit ja vaihtoehtoiset sijoitukset. Tutkimusmetodologialla pystytään löytämään vakavaraisuusjärjestelmien heikkouksia sekä vertaamaan sijoitusallokaatioita ja -tuottoja näissä kahdessa kehikossa. Tulosten perusteella Solvenssi II -tyyppinen kehikko ohjaisi eläkelaitoksia vähentämään kiinteistösijoituksia ja lisäämään vaihtoehtoisia sijoituksia. Vakavaraisuussäännöstön uusiminen ei myöskään vaikeuttaisi tavoitetuoton saavuttamista, vaan saattaisi jopa helpottaa sitä, mikäli eläkelaitokset sopeuttaisivat sijoitustoimintaansa. Asiasanat eläkelaitokset, sijoitustoiminta, vakavaraisuus, ekonometria, säädökset, aikasarja-analyysi, arvopaperisalkut Säilytyspaikka Jyväskylän yliopiston kauppakorkeakoulu
5 SISÄLLYS 1 JOHDANTO VAKAVARAISUUSSÄÄNNÖKSET JA NIIDEN UUDISTAMINEN Nykyinen vakavaraisuuskehikko Kehittämistarpeet Solvenssi II: markkinariskimoduuli KIRJALLISUUSKATSAUS SKENAARIOSIMULOINTIIN JA TALOUS- MUUTTUJIEN VÄLISIIN RIIPPUVUUKSIIN Skenaariosimulointi Taloudellisten muuttujien riippuvuussuhteista Osakemarkkinat Korot Luottomarginaalit BONDIPORTFOLION MALLINTAMINEN Korkokäyrä Luottomarginaalit portfolion hinnoittelussa Luottomigraatio AIKASARJAMALLI ELÄKEYHTIÖN SIJOITUSTUOTOILLE Aineisto Mallin valinta ja estimointi Mallin kalibrointi SIJOITUSTEN ALLOKAATION JA PERFORMANSSIN VERTAILU JÄRJESTELMIEN VÄLILLÄ Sijoitustoiminnan analysointiin käytettävät menetelmät Omaisuusluokkien riskiattribuutiot ja vakavaraisuuskäyrät Optimaalinen sijoittaminen järjestelmissä Dynaaminen tarkastelu YHTEENVETO LIITE 1: Kertaus VAR- ja VECM-malleihin LIITE 2: Matemaattinen liite LIITE 3: Yksityisen sektorin eläkelaitosten sijoitukset LIITE 4: Taulukot... 98
6 6 LIITE 5: Kuviot...102
7 1 JOHDANTO Suomen työeläkejärjestelmä on jatkuvan uudistuksen kohteena. Järjestelmän kestävyys on eräs kansantalouden kohtaamista haasteista ja aihe herättää keskustelua sekä akateemikoiden että yhteiskuntavaikuttajien piireissä. Koska eläkkeiden rahoitukseen liittyy mittavia sijoituksia, säädellään eläkeyhtiöiden riskienottoa vakavaraisuussäännöksillä. Vuosien finanssikriisi on osoittanut kuinka tärkeää säännösten suunnittelu ja hyvä implementointi on. Aihe onkin myös rahoituksen taloustieteelle merkittävä tutkimuskohde. Suomessa yksityisalojen lakisääteinen työeläkejärjestelmä on osittain rahastoiva. Tämä tarkoittaa sitä, että noin neljännes eläkemaksuista rahastoidaan tulevia eläkkeitä varten ja loput kolme neljännestä käytetään maksussa olevien eläkkeiden rahoittamiseen. Ennakkorahastoinnilla pyritään alentamaan tulevaa vakuutusmaksutasoa, koska rahastoiduille varoille saaduilla sijoitustuotoilla voidaan kustantaa osa maksettavista eläkkeistä. Rahastoinnin seurauksena eläkelaitoksilla on hoidettavanaan mittavat sijoitusvarat ja yksityisten alojen työeläkelaitosten sijoituskannan koko olikin vuoden 2009 lopussa vajaat 86 miljardia euroa (kuvio 1). Eläkelaitoksista merkittävimpiä ovat työeläkevakuutusyhtiöt, jotka ovat Suomen finanssimarkkinoiden merkittävimpiä institutionaalisia sijoittajia. (Kiviniemi, 2009) Taseen toiselle puolelle rahastoiduista vakuutusmaksuosista syntyy laitoksille niin sanottua vastuuvelkaa, joka on niiden taseen suurimpia eriä. Vastuuvelka on velkaa eläkkeensaajille ja se koostuu maksussa olevia ja tulevia eläkkeitä varten varatuista eristä. Sen tarkoitus on kuvata tulevaisuudessa tapahtuvien eläkemaksujen nykyarvoa. Eläkelaitosten yhteenlaskettu TyEL:n mukainen vastuuvelan määrä oli 76 miljardia euroa vuoden 2009 lopussa (Kiviniemi, 2009). (ETK, 2011) Vastuuvelkaa katetaan sijoitusomaisuudella ja eläkelaitoksen varojen tulee aina ylittää vastuuvelka. Tätä vastuuvelan ylittävää osaa varoista kutsutaan toimintapääomaksi. Vakavaraisuussäännöstö muodostaa lainsäädännöllisen rajoitteen työeläkelaitosten riskinotolle, sillä vakavaraisuusraja toimii alarajana, jota toimintapääoma ei saa alittaa. Raja on sitä korkeampi mitä korkeammat sijoitusriskit laitoksella on ja sen tarkoituksena on rajata laitoksen todennäköisyyttä joutua vararikkoon. Vakavaraisuusraja voidaankin tulkita approksimaatioksi yhtiön Value-at-Risk -tasolle, jonka avulla yhtiö ja valvontaviranomainen voivat tarkkailla
8 8 Mrd. euroa Noteeratut osakkeet Hedge-rahastot Joukkovelkakirjat ja VVK:t Sijoituslainat Muut osakesijoitukset Kiinteistöt ja kiinteistöosakkeet TyEL-takaisinlainat Rahamarkkinasijoitukset KUVIO 1 Yksityisten alojen työeläkelaitosten sijoituskanta (TELA, 2011) yhtiön riskejä. Eläkelaitoksen vakavaraisuuteen liittyviä käsitteitä hahmotetaan kuviossa 2. Kuvion vasemmassa pylväässä on yhtiön varat. Vastattavaa-puolella ylivoimaisesti suurin erä on vastuuvelka. Toimintapääomaan lukeutuu osuus, jolla varallisuus ylittää vastuuvelan. Toimintapääoman vähimmäismäärä on kaksi kolmasosaa vakavaraisuusrajasta. Vakavaraisuusraja Vähimmäismäärä Vastaavaa Vastattavaa Varat Vastuuvelka Toimintapääoma KUVIO 2 Työeläkelaitoksen tase
9 Nykyisessä vakavaraisuussäännöstössä on havaittu merkittäviä puutteita, jonka vuoksi yksityisten alojen työeläkejärjestelmän vakavaraisuussääntelyn uudistamistarpeita on selvitetty sosiaali- ja terveysministeriön asettamissa työryhmissä. Nämä työryhmät ovat laatineet aiheesta kaksi selvitystä, laaja-alaisen työryhmän selvitys (STM, 2010b) ja asiantuntijaryhmän selvitys (STM, 2010a). Selvitysryhmät ehdottavat vakavaraisuusmekanismin uudistusta ja parhaillaan onkin meneillään mittava projekti eläkejärjestelmän vakavaraisuussäännöstön uusimiseksi, joka toimii myös tämän tutkimuksen motivaationa. Eläkelaitosten vakavaraisuutta koskee myös määräaikainen lainmuutos, joka jatkuu vuoden 2012 loppuun. Lisäksi työeläkelaitosten vakavaraisuusrajan laskemista ja vastuuvelan kattamista koskeviin säännöksiin on tulossa muutoksia alkaen. Samalla ajanmukaistetaan vakavaraisuussäännöstön sisältämien sijoitusryhmien muuttujien arvoja, joiden avulla eläkeyhtiön vakavaraisuusvaatimus lasketaan. (Fiva, 2011) Euroopan unionissa on parhaillaan meneillään mittava vakuutusalan vakavaraisuussäännöstön uudistusprojekti, jolla on valtava vaikutus alueen vakuutusalan kehitykseen. EU:n jäsenvaltioissa on saatettava voimaan uudet vakuutus- ja jälleenvakuutustoiminnan vakavaraisuussäännökset mennessä. Nämä säännökset ovat Euroopan parlamentin ja neuvoston direktiivin 2009/138/EY mukaiset ja niistä käytetään nimitystä Solvenssi II. Direktiivissä esitetään vakavaraisuuskehikon periaatteet ja täytäntöönpanotoimenpiteet vahvistaa Euroopan komissio. Täytäntöönpanoa koskevat useat kokonaisuudet ovat edelleen keskeneräisiä. Komissio on pyytänyt Euroopan vakuutus- ja työeläkevalvontaviranomaisten komiteaa CEIOPS:ia (Committee of European Insurance and Occupational Pensions Supervisors) laatimaan ehdotukset täytäntöönpanotoimenpiteiksi. (STM 2010a; 2010b) Solvenssi II -uudistuksella on useita tarkoituksia. Toisaalta halutaan luoda uudet, yhtenäiset vakavaraisuusvaatimukset kaikille vakuutusyhtiöille EU:ssa, sekä yhtenäiset periaatteet vakuutusvalvonnalle. Lisäksi direktiivi lähentää vakuutus- ja finanssialan valvonnan periaatteita toisiinsa, sillä Solvenssi II:n pääperiaatteet vastaavat monilta osin luottolaitosten Basel II -säännöksiä. Varsinaisena uudistuksien tavoitteena on parantaa EU:n sisämarkkinoiden toimintaa, kannustaa vakuutusyhtiöitä kehittyneempään riskienhallintaan ja edistää EU:n vakuutusalan kilpailukykyä. Solvenssi II:n merkitys eurooppalaisille vahinko- ja henkivakuutusyhtiöille tulee olemaan valtava. (STM 2010a; 2010b) Koska Solvenssi II:n soveltamisala ei ulotu Suomen työeläkejärjestelmään, ei sen mukaisia muutoksia ei ole tarpeen implementoida työeläkejärjestelmään. Solvenssi II:n mukainen sääntely on kuitenkin esillä myös meneillään olevassa uudistusprojektissa. On mahdollista, että sen mukaisella sääntelyn huomioimisella voidaan kehittää työeläkejärjestelmän vakavaraisuuden ja sijoitustoiminnan valvonnan nykyistä sääntelyä (STM 2010a; 2010b). Eläkelaitoksia koskevia säännöksiä on muutettu useaan kertaan 1990-luvun alkupuolelta lukien, jolla on ollut merkittävä vaikutus myös sijoitusten kohdentumiseen. Viimeisin merkittävä uudistus oli vuonna 2007, jolloin nykyiset vakavaraisuussäännökset tulivat voimaan. Tässä työssä pyritään selvittämään millaisia vaikutuksia Solvenssi II -tyyppisellä säännöstelyllä tulisi olemaan. Solvenssi II:n soveltuvuutta eläkejärjestelmään on selvitetty alustavalta osin 9
10 10 STM:n raporteissa (2010a; 2010b). Lisäksi Laakso (2009) on selvittänyt Solvenssi II:n soveltuvuutta Suomen työeläkejärjestelmään. STM:n selvitykset ovat muodoltaan laadullisia ja jättävät tarkemman vertailun järjestelmien osalta jatkotutkimuksille. Laakso puolestaan vertaa järjestelmien periaatteellisia näkökulmia esimerkiksi yhtiön hallintoon ja vastuiden ja varojen arvostamiseen liittyen. Lisäksi Laakso pohtii työeläkejärjestelmän erityispiirteitä, joita Solvenssi II:ssa ei ole huomioitu, mutta jotka tulisi huomioida mikäli sen tyyppisiä säännöksiä sovellettaisiin eläkejärjestelmään. Tämän tutkimuksen tarkoituksena on täydentää näitä selvityksiä kvantitatiivisella metodolgialla, jolla pyritään selvittämään Solvenssi II -tyyppisten säännösten vaikutuksia eläkeyhtiön sijoitustoimintaan. Tutkimus pyrkii vertaamaan järjestelmiä kolmesta eri näkökulmasta. Ensimmäinen tavoite on selvittää miten eri omaisuusluokat vaikuttavat vakavaraisuusrajaan kummassakin järjestelmässä. Tarkoituksena on verrata poikkeaako eri sijoitusluokkien kohtelu järjestelmien välillä ja ohjaisiko Solvenssi II:n mukainen kehikko erilaiseen sijoitusallokaatioon kuin nykyinen. Toinen tavoite on verrata millaisia sijoitustuottoja kahdessa järjestelmässä pystytään saavuttamaan. Komas tutkimustavoite on tarkastella olisiko uudella järjestelmällä mahdollisia vaikutuksia eläkelaitosten vakavaraisuuteen. Mikäli Solvenssi II -tyyppisiä säännöksiä sovellettaisiin eläkelaitoksiin, ei niitä sovellettaisi sellaisenaan, vaan kyseeseen tulisi modifioidut säännökset. Työn ulkopuolelle rajataan valtaosa Solvenssi II:n säännöksistä ja tutkimuksessa keskitytään vakavaraisuusrajan tarkasteluun. Vakavaraisuussäännöstöjen vertailu sijoitustoiminnan näkökulmasta on erittäin olennaista, kun eläkejärjestelmää uudistetaan. Säännöstöllä on suuri vaikutus eläkelaitosten kykyyn ottaa riskiä ja saada sijoitustuottoja. Nämä seikat puolestaan vaikuttavat eläkejärjestelmän kykyyn suoriutua eläkevelvoitteista tulevaisuudessa ja eläkeyhtiöille onkin asetettu ns. tavoitetuotto. Yhtiöt jakavat lisäksi asiakkailleen asiakashyvityksiä ja hyvitysten määrään vaikuttaa yhtiön vakavaraisuus. Mitä vakavaraisempi yhtiö on, sitä suurempia asiakashyvityksiä se voi jakaa. Siispä vakavaraisuussäännöksillä on myös välillistä vaikutusta suomalaisten yritysten henkilöstökustannuksiin ja kilpailukykyyn. Voidaankin sanoa, että hyvä vakavaraisuuskehikko on tärkeää koko Suomen kansantalouden kannalta. Eri järjestelmiä verrattaessa, parempi järjestelmä on sellainen, jossa yhtiöt voivat saavuttaa korkeampia sijoitustuottoja ilman että vakavaraisuus vaarantuu. Hyvän järjestelmän tärkeä piirre on, että se ei yli- tai aliarvioi mitään riskejä, ja toisaalta ottaa kaikki olennaiset riskit huomioon. Tämän merkitys korostuu, sillä vakavaraisuussäännöksillä voi olla merkittävä vaikutus sijoitusten kohdentumiseen. Vuosien finanssikriisi osoitti, että vajavaiset säännökset voivat ohjata finanssilaitosten sijoituksia liialliseen riskinottoon. Tässä tutkimuksessa esitetäänkin lähestymistapa, jolla voidaan verrata vakavaraisuussäännösten vaikutusta sijoitusjakaumaan. Tutkimusmetodologiana käytetään ns. financial engineering -toiminnasta omaksuttuja portfolioanalyysimenetelmiä ja niin sanottua talousskenaariosimulointia (Economic Scenario Generation, ESG). Skenaariosimulointi on tutkimusala, jota käytetään paljon erityisesti Euroopassa ja Yhdysvalloissa finanssialan riskienhallinnassa ja sijoitustoiminnassa (Geyer & Ziemba, 2008; Wilkie, 1986, 1995), mutta jolla on perinteitä myös akateemisissa tutkimuksissa liittyen mm. portfo-
11 11 lion optimointiin ja riskienhallintaan (Brennan et al., 1997; Cesari & Cremonini, 2003; Jamshidian & Zhu, 1997; Markowitz & Perold, 1981). Metodologia soveltuu tilanteeseen, jossa eläkeyhtiön sijoituksista on vain vähän historiallista aineistoa ja joistakin omaisuusluokista vain alle 10 vuoden aikasarjoja. Menetelmän vahvuus on myös se, että simuloidut skenaariot heijastavat hyvin erilaisia markkinatilanteen kehityksiä, jolloin tulokset yleistyvät huomattavasti paremmin kuin käytettäessä vain historiallista aineistoa. Lisäksi yhtiöiden sijoitusstrategia olisi ollut erilainen, jos niihin olisi sovellettu Solvenssi II:ta, joten skenaariosimuloinnilla pyritään vastamaan myös Lucaksen (1976) kritiikkiin 1. Pääperiaatteena on kehittää ekonometrinen malli eri talousmuuttujille, kuten eläkeyhtiön sijoitustuotoille, ja käyttää mallia simulointikokeissa. Eläkeyhtiöille on kehitetty sijoitustuottomalleja myös aiemmin, kun tutkimustapaa on käytetty selvitettäessä eri uudistusten vaikutuksia eläkejärjestelmään (Heikkilä, 2004; Hilli, 2007). Lisäksi Eläketurvakeskus käyttää erilaisia simulointimalleja pitkän aikavälin ennusteissaan (Elo et al., 2009; Risku & Kaliva, 2009). Erilaiset simulointimallit ovatkin keskeinen tutkimusmenetelmä työeläkejärjestelmässä. Aiemmin kehitetyissä malleissa on kuitenkin merkittäviä puutteita, sillä niistä puuttuu esimerkiksi luottoriskien vaikutus ja vaihtoehtoiset sijoituskohteet. Tässä tutkimuksessa kehitetään näitä malleja realistisempi malli, joka on myös enemmän yhdenmukainen Solvenssi II:n kanssa. Mallissa huomioidaan aiempaa paremmin korko- ja luottoriskien vaikutus sijoitustuottoihin, sekä otetaan huomioon myös vaihtoehtoiset sijoitukset. Mallia sovelletaan tutkimuksen muiden tavoitteiden selvittämiseksi simuloinneissa, joissa eläkeyhtiön vakavaraisuuden ja sijoitustuottojen kehitystä verrataan kahdessa vakavaraisuuskehikossa. Tutkimuksen rakenne on seuraava. Luvussa 2 esitellään sekä nykyjärjestelmän että Solvenssi II:n mukaiset vakavaraisuussäännökset niiltä osin, kun ne ovat tälle tutkimukselle oleelliset. Lisäksi luvussa käsitellään nykyjärjestelmään liittyviä puutteita, jotka toimivat uudistustarpeiden motivaationa. Luku 3 on kirjallisuuskatsaus, joka jakautuu kahteen osioon. Ensimmäisessä osiossa käydään läpi aikaisempia tutkimuksia skenaariosimuloinnista ja erityisesti eläkeyhtiön sijoitustuottomalleista. Koska empiirisellä taloustieteellä on suuri merkitys mallien kehittämisellä, käydään toisessa osiossa läpi tärkeimpiä finanssimarkkinamuuttujien välisiä riippuvuussuhteita. Koska Solvenssi II:ssa joukkovelkakirjojen, eli bondien, jaoittelulle on omat vaatimuksensa, asettaa se haasteita myös sijoitustuottomallille. Luvussa 4 esitellään uudenlainen tapa mallintaa eläkeyhtiön bondiportfolio. Luku 5 on työn empiirinen osio, jossa kehitetään malli eläkeyhtiön sijoitustuotoille. Luvussa esitellään aineisto, suoritetaan vaadittava tilastollinen analyysi ja kalibroidaan valitun mallin parametrit. Näin saatua mallia sovelletaan luvussa 6, jossa verrataan eläkeyhtiön sijoitustuottoja ja vakavaraisuutta kahdessa eri vakavaraisuusjärjestelmässä käyttämällä skenaariosimulointia. 1 Lucaksen kritiikin mukaan on naiivia yrittää ennakoida politiikkamuutosten vaikutuksia vain historiallisen aineiston nojalla.
12 2 VAKAVARAISUUSSÄÄNNÖKSET JA NIIDEN UU- DISTAMINEN Koska tutkimuksen tavoitteena on verrata eläkeyhtiön vakavaraisuutta ja sijoitustuottoja kahdessa eri vakavaraisuuskehikossa, tullaan tässä luvussa esittelemään nämä kehikot. Tutkimuksen suorittamiseen tulee molemmista säännöksistä tietää, kuinka yhtiön vakavaraisuusraja lasketaan. Ensimmäisessä osiossa esitellään, kuinka suomalaisten työeläkeyhtiöiden vakavaraisuuspääomavaatimus lasketaan nykyisissä vakavaraisuussäännöksissä. Toisessa osiossa käydään läpi niiden kehittämistarpeet, jotka toimivat tutkimuksen motivaationa. Kolmannessa osiossa puolestaan käydään läpi Solvenssi II:n mukaiset vakavaraisuusrajan laskentakaavat niiltä osin, kun ne mahdollisesti tulisivat sovellettaviksi eläkejärjestelmään. 2.1 Nykyinen vakavaraisuuskehikko Työeläkelaitosten nykyinen vakavaraisuuskehikko tuli voimaan vuonna Eläkeyhtiöiden on laskettava niin sanottu vakavaraisuusraja, johon vaikuttaa yhtiön sijoitukset ja vastuuvelka. Eläkelaitoksen toimintapääomalla tarkoitetaan sitä määrää, jolla eläkelaitoksen varojen on katsottava ylittävän yhtiön velat. Lainsäädännössä toimintapääoman riittävyyttä mitataan vakavaraisuusrajan avulla ja raja määritellään seuraavasti (lain 17 ): Vakavaraisuusraja määritellään riskiteoreettisesti vastaamaan yhden vuoden toimintapääoman tarvetta ottaen huomioon sijoitusten jakautuminen eri omaisuuslajeihin. Vakavaraisuusrajan laskemisesta säädetään tarkemmin eläkelaitoksen vakavaraisuusrajan laskemisesta ja vastuuvelan kattamisesta annetussa laissa. Lain eläkelaitoksen vakavaraisuudesta (2006) mukaan sijoitukset tulee luokitella siten, että sijoitus luokitellaan ensin oikeudellisen muodon mukaiseen luokkaan. Mikäli luokka ei kuitenkaan analyysin perusteella vastaa sijoituksen todellista riskiä, on se siirrettävä riskiä parhaiten vastaavaan luokkaan. Vakava-
13 13 raisuusvaatimus on sitä korkeampi mitä riskillisempiä eläkelaitoksen sijoitukset ovat. Vakavaraisuusluokittelun (lain 6 ) ryhmät jakautuvat viiteen pääluokkaan ja edelleen 20 alaluokkaan. Kullekin näistä on laissa määritelty tuotto-odotukset ja riskiparametrit. Luokkien väliset korrelaatiot on määritelty viidelle pääryhmälle ja alaryhmien oletetaan olevan täysin korreloituneita pääryhmän sisällä (korrelaatio 1). Vakavaraisuuslaissa määritellyt sijoitusluokat ovat taulukossa 1. Korrelaatiot ovat taulukossa 2. Rahamarkkinavälineillä tarkoitetaan alle vuoden pituisia velkasitoumuksia. TAULUKKO 1 Sijoitusluokat parametreineen (Laki 1114/ ) Sijoitusluokat/alaluokat Tuotto Riski I Rahamarkkinavälineet 1) valtion velkasitoumus (ETA/OECD)* 3,0 0,8 2) pankkien sijoitustodistus (ETA/OECD)* 3,5 1,5 3) yritystodistus (ETA/OECD)* 4,0 2,5 4) muut rahamarkkina-sijoitukset* 3,5 3,0 II Joukkovelkakirjat 1) T- ja S-lainat* 4,5 2,0 2) valtio (ETA/OECD)* 5,0 5,0 3) valtio (OECD:n ulkopuoliset)* 6,0 6,0 4) yritys (ETA/OECD)* 6,0 6,0 5) muut jvk-sijoitukset* 7,0 9,0 III Kiinteistöt 1) asunnot (ETA/OECD) 6,0 7,0 2) liike- tms kiinteistöt (ETA/OECD) 7,0 10,0 3) muut kiinteistöt (ETA/OECD) 7,0 11,0 4) muut kiinteistöt (OECD:n ulkopuoliset) 8,5 15,0 IV Osakkeet 1) noteeratut (ETA/OECD) 8,0 18,0 2) noteeraamattomat (ETA/OECD) 10,0 24,0 3) muut osakkeet 11,0 28,0 V Erinäiset sijoitukset 1) valuuttamääräiset rm-sijoitukset 4,0 4,5 2) valuuttamääräiset jvk-sijoitukset 6,5 7,5 3) hyödykkeet 8,0 20,0 4) muut sijoitukset 12,0 34,0 *Euromääräiset tai täysin valuuttasuojatut sijoitukset. Vakavaraisuussääntöjen nojalla työeläkelaitoksella on oltava sitä enemmän vakavaraisuutta, mitä enemmän sen sijoitukset painottuvat riskillisiin sijoituksiin. Edellä sanotuista pääryhmistä I luokka on (pääosin) vähäriskillisin ja V (pääosin) riskillisin. Vuoden 2007 sijoitusuudistuksen yhteydessä vakavaraisuuslaskentaa koskeviin sääntöihin sisällytettiin osaketuottosidonnainen lisävakuutusvastuu, minkä nojalla osa sijoitusluokan IV riskeistä on siirretty yksittäiseltä eläkelaitokselta järjestelmätasolle. Tämä sallii työeläkelaitosten keskimäärin allokoivan suuremman osan sijoitusomaisuudestaan osakkeisiin kuin ilman kyseistä mekanismia. (STM, 2010b) Eläkelaitoksen vakavaraisuusraja on Value-at-Risk -pohjainen ja sen tarkoituksena on rajata vararikkotodennäköisyys 2,5 %:iin yhden vuoden ajanjaksolla. Vakavaraisuusraja (lain 10 ) lasketaan kertomalla vastuuvelka vakavaraisuuspa-
14 14 rametrillä p, joka saadaan kaavasta p β i µ i t i d 1,96 β i β j σ i σ j ρ ij λ 2 S 2 {100. (2.1) i,j Kaavassa β i on sijoitusryhmään i kuuluvien sijoitusten osuus, missä kuitenkin sijoitusryhmän IV osuudesta vähennetään ns. osaketuottosidonnaisuuden aste λ 0,1. Sijoitusryhmän tuoton odotusarvo, µ i, ja hajonta, σ i, saadaan taulukosta 1 alaryhmien tuottoparametrien ja riskiparametrien arvoista alaryhmiin luokiteltujen sijoitusten osuuksilla painotettuina keskiarvoina. Sijoitusryhmien i ja j väliset korrelaatiot, ρ ij, ovat taulukossa 2. Eläkelaitoksen osaketuottojen poikkeama eläkelaitosten osaketuottojen keskimäärästä (S) saa kaavassa arvon 4,5 % ja t on eläkevastuun täydennyskerroin lisättynä vastuuvelan diskonttokorolla (tässä tutkimuksessa 4,1 %). Parametrin p arvo on kuitenkin vähintään 0,05. TAULUKKO 2 Sijoitusluokkien väliset korrelaatiot (Laki 1114/ ) I II III IV V I 1 0, ,2 II 0, ,2 III ,4 0 IV 0 0 0,4 1 0 V 0,2 0, Kaava koostuu kahdesta osiosta: laissa määritettyjen tuotto-odotusten mukainen ylituotto p β i µ i tq suhteessa tuottovaatimukseen ja laissa määritettyjen riskiparametrien mukainen riskitermi 1,96b βi β j σiσjρ ij λ 2 S 2, joka kuvaa sijoituskohteiden luokittelun perusteella laskettavaa salkkuvolatiliteettia kerrottuna kertoimella 1,96. Kerroin vastaa 97,5 % turvaavuustasoa oletettaessa, että tuotot ovat normaalijakautuneita. Toisin sanoen, vakavaraisuus on sellaisella tasolla, että yhden vuoden aikahorisontilla yhtiön todennäköisyys joutua maksukyvyttömäksi on 2,5 %. Lisäksi laissa määritetään säännöstö ja rajoitteet vastuuvelan kattamista varten. Työeläkelaitoksia koskee yleissäännös sijoitusriskien hajauttamisesta. Eläkelaitoksen koko omaisuus kelpaa pääsääntöisesti vastuuvelan katteeksi, mutta riskienhallinnallisista syistä joidenkin omaisuuserien käyttämistä vastuuvelan katteena on rajoitettu. Ns. katesäännösten tarkoituksena on täydentää vakavaraisuussäännöstöä rajoittamalla sijoitusten likviditeetti-, keskittymä-, luotto- ja vastapuoliriskejä sekä valuuttariskiä. Tämä tarkoittaa käytännössä sitä, että vastuuvelan katteena käytettävien sijoitusten osalta, kullakin luokalla on yläraja, jota suurempaa osaa eläkeyhtiö ei saa sijoituksistaan siihen allokoida. Esimerkkejä katesäännöksistä on, että enintään 20 prosenttia vastuuvelasta voidaan kattaa muilla kuin euromääräisillä sijoituksilla.
15 Kehittämistarpeet Nykyisistä vakavaraisuussäännöksistä on selvästi löydettävissä useita puutteita. Ensimmäinen selkeä ongelma on oikeudellisen muodon mukainen luokittelu, jossa Vakuutusvalvontavirasto (2008) on havainnut horjuvuutta eläkeyhtiöiden välillä. Tämä voi tarkoittaa sitä, että yhtiöt saattavat luokitella samoja sijoituksia eri luokkiin. Toisaalta riskillisiä sijoituksia saatetaan luokitella vähäriskisiin luokkiin, joka antaa väärän kuvan oikeudellisen muodon mukaisesta vakavaraisuusrajasta. Luokitteluun liittyy myös ongelma siitä, että finanssimarkkinat uudistuvat jatkuvasti. Viime vuosina työeläkelaitokset ovat laajemmin sijoittaneet välillisiin sijoituksiin ja uusiin sijoitusinstrumentteihin, joilla ei ole nykyisessä kehikossa sijoituksen oikeudelliseen muotoon perustuvaa luokkaa (esim. hedge-rahastot). Tämän takia todellisen riskin mukaisen luokittelu on aikaisempaa merkittävämpää. Toisaalta kaikille sijoituksille ei myöskään löydy todellista riskiä riittävän hyvin vastaavaa luokkaa. (STM 2010a; 2010b) Sijoitusten luokittelua vaikeuttaa myös se, että vakavaraisuussääntelyssä ei ole huomioitu riittävästi kaikkia riskilajeja. Nykyjärjestelmästä puuttuvat mm. vastapuoli-, keskittymä- ja likviditeettiriskit. Näitä riskilajeja säännellään tällä hetkellä katesäännöksillä. Huomattavia puutteita on myös, että luottoluokitusten vaikutuksia ei huomioida ja valuuttariskien käsittely on eriävä osakkeiden ja bondien kesken. Sijoituksiin mahdollisesti liittyvää velkavipua ei huomioida ollenkaan. (VVV, 2008; STM, 2010a) Finanssimarkkinoiden kehitys on johtanut siihen, että nykyinen vakavaraisuuskehikko ei mittaa sijoitustoiminnan riskejä riittävällä tavalla. Mekanismin uudistaminen on siten perusteltua. Kehikkoon tulisi lisätä sellaisten sijoituksiin liittyvien riskien arviointia, jotka eivät voimassa olevassa sääntelyssä ole huomioituna. Myös katesääntöjen käytöstä on tarkoituksenmukaista luopua siltä osin kun niillä säänneltävät riskit voidaan ottaa huomioon vakavaraisuusvaatimuksen laskennassa. (STM 2010a; 2010b) Vakavaraisuusparametria 2.1 voidaan kritisoida myös akateemisten tutkimusten näkökulmasta. Yleisesti tunnettu empiirinen tutkimustulos on, että sijoitustoiminnan tuotot eivät ole normaalijakautuneita. Lisäksi luokitteluparametrit taulukossa 1 ovat kiinteät, vaikka volatiilisuuden tiedetään olevan ajassa muuttuva (heteroskedastisuus). Myös oletus täydellisestä korrelaatiosta luokkien välillä on epärealistinen (vaikkakin turvaava). Sosiaali- ja terveysministeriön (2010a; 2010b) selvitykset ehdottavat vakavaraisuusmekanismin uudistusta, joka perustuisi mm. seuraaville lähtökohdille: 1. Turvaavuustaso on valittava työeläkejärjestelmän tavoitteiden mukaisesti. 2. Uusi vakavaraisuusmekanismi huomioisi kaikki olennaiset työeläkevakuutuslaitoksen sijoitustoiminnan riskit sekä vakuutusriskit asianmukaisesti. Mekanismin tulisi tunnistaa riskilähteet ja niiden luonne sekä mitata riskejä johdonmukaisella tavalla. 3. Vakavaraisuusmekanismin tulisi kattaa markkinariskit (korkoriski, osakeriski, kiinteistöriski, luottomarginaaliriski, valuuttariski) sekä nykyisessä vakavaraisuussääntelyssä riittämättömästi säännellyt riskit, kuten vastapuoli-,
16 16 keskittymä- ja likviditeettiriskit ja sijoitukseen liittyvä mahdollinen velkavipu. Johdannaisriskit ja rahastosijoitusten riskit tulisi käsitellä kattavasti ja mekanismin olisi kyettävä huomioimaan finanssimarkkinoilla kehittyvät uudet sijoitusinstrumentit. 4. Uuden mekanismin laadinnan yhteydessä tutkittaisiin myös Solvenssi II -direktiivistä mukautetun stressitestipohjaisen riskien mittaustavan hyödyntämismahdollisuudet työeläkelaitosten vakavaraisuusvaatimusten määrittämisessä. 5. Vakavaraisuusraja on määritettävä siten, että se on riittävän yksiselitteinen sekä eläkelaitoksen että valvojan näkökulmasta. 6. Vakavaraisuusmekanismiin sisältyisi rahoitusmarkkinoiden myötäsyklisyyttä vaimentavia elementtejä. Uutta mekanismia laadittaessa olisi arvioitava se, voisiko vakavaraisuusmekanismiin sisällyttää rahoitusmarkkinoiden sykleistä riippuvia elementtejä niin, että vakavaraisuusvaatimus joustaa alaspäin laskusuhdanteessa ja ylöspäin noususuhdanteessa. Tavoitteena olisi tukea tuottavaa ja turvaavaa sijoitustoimintaa pitkällä ajanjaksolla sijoitusmarkkinoiden syklit huomioon ottaen. 7. Vakavaraisuusmekanismin parametrien päivittäminen olisi mahdollisuuksien mukaan tehtävä joustavaksi siten, että markkinakehityksen trendimuutokset on mahdollista huomioida. Molemmat työryhmät ovat tehneet myös ehdotuksia vakavaraisuussäännösten uusimiseksi lyhyellä aikavälillä. Vaikka alle vuoden pituiset joukkovelkakirjalainat vastaavat etuoikeudeltaan ja riskeiltään rahamarkkinasijoituksia, ei niitä kuitenkaan luokitella lain mukaan rahamarkkinasijoituksiksi. Työryhmät ehdottavat tämän muuttamista siten, että nämä luokiteltaisiin jatkossa luokkaan I. Lisäksi työryhmät ehdottavat, että vakavaraisuussäännöstössä siirryttäisiin joukkovelkakirjojen osalta liikkeeseenlaskijan luottoluokituksen huomioivaan luokitteluun. Vakavaraisuussäännöksiin on tulossa muutoksia alkaen, jolloin myös ajanmukaistetaan taulukoiden 1 ja 2 parametrien arvoja (Fiva, 2011). Uudistukset huomioidaan myös tässä tutkimuksessa käyttämällä uudistettuja valtioneuvoston asetuksen 248/ mukaisia parametreja (taulukot 3 ja 30). Alaluokkien täydellisestä korrelaatiosta ollaan osittain luovuttu ja osaketuottosidonnaisuuden aste λ vähennetään luokan IV sijasta alaluokasta IV.1. Uudistuksien seurauksena pääluokan II alaluokat ovat muuttuneet lain 219/ mukaisiksi ja luottoluokat määräytyvät Sosiaali- ja terveysministeriön asetuksen 249/ mukaan. Taulukossa 3 luokitus 1 tarkoittaa luottoluokitusta AAA AA, luokitus 2 luottoluokitusta A BBB ja luokitus 3 luottoluokitusta BB tai alle.
17 17 TAULUKKO 3 Uudistetut sijoitusluokat parametreineen 248/ ) (Valtioneuvoston asetus Sijoitusluokat/alaluokat Tuotto Riski I Rahamarkkinavälineet 1) valtion velkasitoumus (ETA/OECD)* 3,0 0,6 2) pankkien sijoitustodistus (ETA/OECD)* 3,5 0,8 3) yritystodistus (ETA/OECD)* 4,0 1,5 4) muut rahamarkkina-sijoitukset* 3,5 2,0 II Joukkovelkakirjat 1) T- ja S-lainat* 3,5 2,0 2) valtio (luokitus 1)* 4,0 4,0 3) muut (luokitus 1)* 4,5 5,0 4) muut (luokitus 2)* 5,0 6,0 5) muut (luokitus 3)* 6,0 10,0 III Kiinteistöt 1) asunnot (ETA/OECD) 6,0 7,0 2) liike- tms kiinteistöt (ETA/OECD) 7,0 10,0 3) muut kiinteistöt (ETA/OECD) 7,0 11,0 4) muut kiinteistöt (OECD:n ulkopuoliset) 8,5 15,0 IV Osakkeet 1) noteeratut (ETA/OECD) 8,0 18,0 2) noteeraamattomat (ETA/OECD) 10,0 24,0 3) muut osakkeet 11,0 28,0 V Erinäiset sijoitukset 1) valuuttamääräiset rm-sijoitukset 4,0 6,5 2) valuuttamääräiset jvk-sijoitukset 6,5 8,0 3) hyödykkeet 8,0 20,0 4) muut sijoitukset 12,0 34,0 *Euromääräiset tai täysin valuuttasuojatut sijoitukset. 2.3 Solvenssi II: markkinariskimoduuli Solvenssi II:ssa pääomavaatimuksen laskeminen on huomattavasti monimutkaisempaa kuin nykyisissä vakavaraisuussäännöksissä. Sen lisäksi, että Solvenssi II:ssa lasketaan kaksi eri pääomavaatimusta, jakautuu niiden laskeminen useisiin eri moduuleihin ja alamoduuleihin. Tässä osiossa käydään läpi eläkeyhtiöitä mahdollisesti koskevan vakavaraisuusvaatimuksen laskenta. Osiossa noudatetaan CEIOPS:in (2010a) viimeisimpiä virallisia ohjeita pääomavaatimuksen laskemiseksi. Näihin voi mahdollisesti tulla myöhemmin muutoksia, sillä Solvenssi II on vielä joiltain osin kehityksen alla ja Euroopan komission viimeinen ohjeistus saadaan vasta kesäkuussa 2011 (EIOPA, 2011). Solvenssi II -tyyppisissä säännöksissä yhtiö voi käyttää vakavaraisuuslaskentaan joko ns. standardimallia tai yhtiön omaa mallia. Tässä tutkimuksessa on aiheellista käyttää standardimallia. Solvenssi II:ssa vakuutusyhtiölle lasketaan kaksi eri pääomavaatimusta. Toinen näistä on nimeltään solvenssipääomavaatimus (engl. solvency capital requirement, jatkossa SCR), joka määrittelee pääomamäärän, joka vakuutuslaitoksella on oltava ennakoimattomien tappioiden kestämiseksi. Toinen pääomavaatimus on minimipääomavaatimus (engl. minimum capital requirement, MCR). Mikäli tämän tyyppisiä vaatimuksia sovellettaisiin Suomen työeläkeyhtiöihin, korvaisi SCR nykyisen vakavaraisuusrajan. Tässä